
TLAČOVÁ SPRÁVA	
[bookmark: _Hlk527979803]HSF System SK dokončilo už druhé OC Klokan v Žiline. Retailové projekty stavia aj v ďalších krajinách
Žilina, 19. októbra 2026 – Spoločnosť HSF System SK z investičného holdingu PURPOSIA Group má za sebou realizáciu obchodného centra OC Klokan v Rosine. Projekt pre investora KLM ZA Rosina priniesol do južnej časti Žiliny novú občiansku vybavenosť a vytvoril priestor pre niekoľko obchodných prevádzok. Stavebná skupina HSF System realizuje ďalšie retailové projekty aj v Českej republike alebo v Rakúsku.
Obchodné centrum vzniklo v lokalite Rosina, ktorá je podľa územného plánu určená na ďalší rozvoj občianskej vybavenosti a bývania. HSF System SK tu ako generálny zhotoviteľ realizovalo komplexné stavebné riešenie zahŕňajúce dva hlavné objekty. Prvý z nich kombinuje samostatnú predajňu Lidl s retailovou časťou rozdelenou do štyroch nájomných jednotiek. Druhý objekt funguje ako samostatná obchodná jednotka. „Súčasťou realizácie sa stala aj kompletná dopravná a technická infraštruktúra, parkovacie plochy a zeleň,“ uvádza Tomáš Mydlo, výrobný riaditeľ spoločnosti HSF System SK.

Celková úžitková plocha jednotlivých častí dosahuje viac ako 3 800 m². Samostatná predajňa Lidl má úžitkovú plochu približne 1 600 m², retailová časť ponúka viac ako 1 360 m² a druhý objekt takmer 940 m². Dispozičné riešenie jednotlivých prevádzok zohľadňuje ich samostatnú prevádzku, vlastné zázemie aj zásobovanie. Objekty sú navrhnuté ako jednoduché jednopodlažné stavby s plochými strechami a fasádami zo sendvičových panelov.

V rámci projektu vznikli obslužné komunikácie, chodníky a parkovacie plochy s celkovou kapacitou 93 parkovacích miest. „Významnou súčasťou projektu bolo aj dopravné napojenie celého areálu. Prístup k parkovacím plochám obchodného centra zabezpečuje nový mostný objekt cez rieku Rosinka, ktorý areál prepája s Rosinskou cestou,“ hovorí Tomáš Mydlo.

Projekt zahŕňal rozsiahle riešenie inžinierskych sietí. HSF System SK tu realizovalo okrem iného vodovodnú a kanalizačnú infraštruktúru, areálové elektroinštalácie, telekomunikačné rozvody alebo požiarnu nádrž. Súčasťou energetickej infraštruktúry je aj nová trafostanica.

Pozornosť bola venovaná zeleni a environmentálnemu riešeniu areálu. Na niektorých objektoch boli realizované extenzívne zelené strechy, ktoré dopĺňajú vegetačné prvky v okolí. Tie pomáhajú so zadržiavaním vody a predstavujú súčasť širšieho systému zelenej a modrej infraštruktúry.

Rosina predstavuje ďalší príklad retailového projektu, v ktorom sa prepája samotná výstavba obchodných priestorov s riešením širšieho územia. „Retailové projekty realizujeme nielen na Slovensku, ale aj v Česku a v zahraničí. Aktuálne napríklad staviame obchodné centrum Žitavia vo Vrábľoch, medzi ďalšie súčasné projekty patrí predajňa HORNBACH v Brne. Retailovú výstavbu rozvíjame aj v Rakúsku,“ dopĺňa Tomáš Kosa, CEO stavebnej skupiny HSF System.

------------------------------------------------------------------------------------------------------------------------------------------------------
Stavebná skupina HSF System
Medzinárodnú stavebnú skupinu HSF System z investičnej skupiny PURPOSIA Group tvorí česká stavebná spoločnosť HSF System (založená v roku 2002) so sídlom v Ostrave, slovenská stavebná spoločnosť HSF System SK (založená v roku 2010) so sídlom v Žiline a rakúska stavebná spoločnosť HSF System AT (založená v roku 2024) so sídlom v Enzesfelde. Stavebná skupina HSF System má ďalšie pobočky v Prahe, Plzni, Prešove a Nitre. Zameriava sa na generálne dodávky stavieb, projektové a inžinierske práce, kompletné strešné a obvodové plášte objektov vrátane ich rekonštrukcií a 3D tlač betónu. Spojením tradičného materiálu a moderných technológií posúva pod značkou Coral Construction Technologies hranice modernej výstavby. Stavebná spoločnosť HSF System získala absolútne víťazstvo v Národnej cene ČR za spoločenskú zodpovednosť a udržateľný rozvoj v kategórii súkromný sektor za rok 2023, prestížnu Národnú cenu kvality Českej republiky, program Excelencia 2024, je držiteľom Ceny hejtmana MS kraja za spoločenskú zodpovednosť za rok 2022 a 2020 v kategórii firiem do 250 zamestnancov a už štyrikrát získala ocenenie Czechia Best Managed Companies v rokoch 2023, 2024, 2025 a 2026. V hodnotení Nadácie pre rozvoj architektúry a stavebníctva RATING KVALITY 2025 sa spoločnosť HSF System umiestnila na 7. mieste na základe výsledkov za posledných 15 rokov. HSF System získal aj prestížny titul Stavba roku 2020. Generálny riaditeľ spoločnosti Jan Hasík je držiteľom ocenenia EY Podnikateľ roka 2016 a 2023 Moravskosliezskeho kraja. Spoločnosť HSF System SK sa opakovane umiestnila medzi poprednými stavebnými spoločnosťami na Slovensku v rebríčkoch TREND Top 100 a Eurostav, získala ocenenie ASB GALA 2024 v hlasovaní verejnosti, umiestnila sa na 17. mieste v rebríčku ASB Almanach 2025 a získala ocenenie Slovakia Best Managed Companies v rokoch 2024 a 2025. Tomáš Kosa, CEO medzinárodnej stavebnej skupiny HSF System, sa zaradil medzi šesticu finalistov prestížnej súťaže EY Podnikateľ roka 2022 na Slovensku. Viac na www.hsfsystem.eu.

PURPOSIA Group
PURPOSIA Group je investičná skupina s českými koreňmi, ktorá vznikla v roku 2023 ako holdingová štruktúra okolo stavebných spoločností na čele so stavebnou skupinou HSF System pôsobiacou v Česku, na Slovensku a novšie aj v Rakúsku. Holding združuje 46 dcérskych spoločností pokrývajúcich celý stavebný cyklus – od geodetických prác cez návrh a prípravu projektovej dokumentácie až po generálne dodávky stavieb – logistických hál, skladov, retail parkov, bytových domov a ďalších stavieb občianskej vybavenosti. Súčasťou jej ponuky sú aj špecializované dodávky, napríklad betónových prefabrikovaných konštrukcií, hliníkových a klampiarskych prvkov či 3D tlače betónu. Skupina zároveň podniká v oblasti facility managementu, developmentu a novšie aj cestovného ruchu. Jej ročné tržby presahujú 3 miliardy korún. Medzi dcérske spoločnosti, okrem spomínanej skupiny HSF System, patria aj firmy z developerskej skupiny ANTRACIT, ďalej SK Facility, Pruniwerk, floorING, PREFA ONV, Bezecný, Foredeck a Coral Construction Technologies. PURPOSIA Group pôsobí celkovo v 10 krajinách Európy.

Kontakt pre médiá: 
Lukáš Klapil, Crest Communications Ostrava, Mob.: +420 603 824 194, E-mail: klapil@crestmorava.cz

